Source: https://sosss.edupage.org/news/
Timestamp: 2018-11-21 15:59:05+00:00

Document:
Súkromná stredná odborná škola spoločného stravovania - Novinky
Dňa 13.11.2018 sa na našej škole uskutočnilo školské kolo Olympiády z anglického jazyka. Zúčastnilo sa jej 10 študentov zo všetkých ročníkov. Tí si preverili svoje vedomosti a preukázali jazykové zručnosti a kompetencie v rôznych úlohách.
1.miesto: Viktor Moravec, II.ND
2.miesto: Bibiána Hlubinová,III.A
3.miesto: Stanislav Daňo II.A
18.10.2018 sa zrealizovalo účelové cvičenie, ktorého sa zúčastnili v súlade so ŠkVP žiaci III.A.
Absolvovali sme ho podľa vopred pripraveného a schváleného plánu. Autobusom zo Žiliny sme sa dostali do Lietavy, odkiaľ sa pokračovalo pešo po vytýčenej trase na Lietavský hrad - často navštevovanú pamiatku v Žilinskom kraji.Cestou Mgr. Mihálik, vedúci účelového cvičenia, upozorňoval žiakov na turistické značky, ktoré mali možnosť vidieť. Táto približne hodinová nenáročná túra mala za cieľ spoznať našu známu historickú pamiatku a preveriť fyzické schopnosti žiakov. Tí sa oboznámili s turistickými značkami a spoznali turistický chodník, ktorým sa dostali na miesto svojho cieľa - Lietavský hrad. Po príchode na Lietavský hrad sa nám naskytol pohľad na krásnu scenériu okolia. Žiaci využili možnosť pozrieť si expozíciu umiestnenú na hrade, tiež porozprávať sa s ľuďmi, ktorí sa podieľajú na rekonštrukcii hradných múrov.Tento deň sme si dokonale užili aj vďaka ideálnemu počasiu.
Správa z celoškolskej súťaže 100. výročie vzniku 1. ČSR
Dňa 19. 10. 2018 sa uskutočnila celoškolská súťaž pod názvom 100. výročie vzniku 1. ČSR. Pred samotnou akciou sa zrealizovali triedne kolá tejto súťaže, do ktorých sa zapojili všetci žiaci našej školy. Každý študent vypĺňal test, ktorý pozostával z 37 otázok, ktoré boli zostavené hlavne z dejín vzniku 1. ČSR . Najlepší riešitelia v počte 27 postúpili do školského kola, ktoré sa konalo 19. 10. 2018. Študenti mali za úlohu vyplniť vedomostný test, ktorý bol zostavený z 30 otázok a tým preukázať svoje vedomosti z dejepisu, občianskej náuky a z celkového prehľadu spoločenských dejín.
Vyhodnotenie celoškolskej súťaže
miesto: Slavo Hulej ( II. A)
miesto: Stanislav Daňo ( II. A)
Julo Gojdič ( I. ND)
miesto: Jakub Hošman ( I. ND)
Triedne schôdze pre I.A, II.A, III.A sa budú konať 15.11.2018 o 15.30.
Hodnotiaca porada
Hodnotiaca porada za I.štvrťrok šk. roka 2018/19 sa koná 15.11.2018 o 14. 00.
Súkromná SOŠ spoločného stravovania, Závodská cesta 2961, 010 01 Žilina.
V zmysle § 11a ods. 1 zákona č.317/2009 Z. z. o pedagogických a odborných zamestnancoch a o zmene a doplnení niektorých zákonov, zverejňujeme informáciu o voľnom pracovnom mieste pedagogických zamestnancov: Majster odborného výcviku pre učebný odbor 6445 H kuchár.
Dátum predpokladaného nástupu: od 1. septembra 2018
Kvalifikačné predpoklady: v súlade so zákonom 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.
• súhlas so spracovaním osobných údajov,
• doklady o ukončenom vzdelaní
Žiadosť o prijatie do zamestnania spolu s požadovanými dokladmi doručiť v tlačenej alebo elektronickej podobe na adresu: Súkromná SOŠ spoločného stravovania, Závodská cesta 2961, 010 01 Žilina,
Email: hascik.d@centrum.sk, tel: 0911 445 994
Kritéria prijatia žiakov do 1. ročníka denného štúdia pre šk. rok 2018/19
Riaditeľ Súkromnej strednej odbornej školy spoločného stravovania podľa § 65 ods. (1) a ods. (2) zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, podľa § 5 ods. (4) písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 24. 01. 2018 určuje kritéria prijatia žiakov do 1. ročníka trojročného denného štúdia pre školský rok 2018/2019 nasledovne:
A. Plán prijímania žiakov
Pre školský rok 2018/2019 je plánované prijatie do tried 1. ročníka učebných odborov denného štúdia spolu 20 žiakov. Z toho:
- do učebného odboru čašník, servírka 6444 H – 10 žiakov,
- do učebného odboru kuchár 6445 H – 10 žiakov.
B. Všeobecné podmienky prijatia žiaka
1. Na štúdium sa môžu prihlásiť žiaci 9. ročníka základnej školy, ktorých riadne vyplnené prihlášky na štúdium budú doručené do 20. apríla 2018 na Súkromnú strednú odbornú školu.
2. Dobrý zdravotný stav, bez poruchy reči a pohybového ústrojenstva.
3. Uchádzač nie je žiakom inej strednej školy.
4. Vykonanie zápisu na štúdium v určenom termíne po vydaní rozhodnutia o prijatí.
5. Doloženie dokladu o úspešnom ukončení základnej školy na začiatku školského roka 2018/2019.
C. Špecifické podmienky prijatia žiakov
1. Žiaci budú prijímaní na štúdium BEZ PRIJÍMACEJ SKÚŠKY. (V zmysle Zákona č. 245/2008 § 62 ods. 5 a ods. 6).
2. Za hlavné kritérium pri prijímaní uchádzačov sa bude považovať študijný prospech a správanie. Prijatí budú žiaci, ktorí zo všetkých prihlásených uchádzačov dosiahli známku zo správania nie horšiu ako uspokojivé a najlepší študijný priemer za koncoročné hodnotenie v 8. ročníku a v I. polroku 9. ročníka z nasledovných predmetov:
Slovenská jazyk a literatúra
Cudzí jazyk
Matematika
Chémia
Dejepis
Zemepis
Prírodopis
3. V prípade, že viacerí uchádzači rovnako vyhovejú podmienkam prijatia, budú postupne zohľadnené nasledovné kritéria:
- výsledky v celoštátnom testovaní žiakov 9. ročníkov základných škôl,
- známky zo správania,
- podľa § 67 ods. (3) školského zákona bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť, ktorá ale nebráni výkonu zvoleného povolania. Potvrdenie o zmenenej pracovnej schopnosti zákonný zástupca uchádzača odovzdá spolu s prihláškou,
- prednostne bude prijatý žiak, ktorý počas štúdia v 8. a. 9. ročníku základnej školy získal umiestnenie na 1. - 3. mieste minimálne v krajskom kole predmetových olympiád a súťaží.
4. Žiaci so špeciálnymi výchovno-vzdelávacími poruchami budú posudzovaní osobitne v zmysle zákona s prihliadnutím na špecifické požiadavky a možnosti školy.
5.Riaditeľ SSOŠ spol. stravovania v súlade s § 67 ods. 1 Zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov k 30. marcu 2018 vymenoval prijímaciu komisiu v zložení:
Predseda: Ing. Stanislav Nový
Člen: Mgr. Daniel Haščík
Člen: Mgr. Elena Skotnická
6. Prihlášky v písomnej forme s priloženými požadovanými dokumentmi sa prijímajú a posudzujú prijímacou komisiou na adrese Súkromná SOŠ spoločného stravovania, Závodská cesta 2961, 010 01 Žilina do 20. apríla 2018.
Po vyhodnotení výsledkov zverejní riaditeľ školy zoznam týchto uchádzačov na výveske školy a na webovej stránke školy.
Riaditeľ školy spolu s doručením rozhodnutia o prijatí na štúdium oznámi termín, miesto a spôsob zápisu na štúdium na strednej škole. Ak zákonný zástupca prijatého uchádzača na štúdium nezapíše do určeného termínu, riaditeľ školy ponúkne uvoľnené miesto ďalšiemu uchádzačovi v poradí. Rozhodnutie, ktorým bol uchádzač na štúdium prijatý bude neplatné v zmysle § 68 ods.3 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.
Mgr. Daniel Haščík
riaditeľ SSOŠ
O tento športový úspech sa zaslúžili: Peter Mintách- najlepší strelec turnaja, v priebehu súťaže vsietil 42 gólov!, Marek Farský, Milan Káčer, Július Gojdič, Lukáš Tepličanec, Rastislav Vršanský, Miroslav Káčer, Mário Kavčiak, Branislav Hasko, Štefan Homolík.
Aktualizovali sme modul Poradenské služby
Aktualizovali sme modul Učebné odbory

References: § 11
 § 65
 § 5
 § 62
 § 67
 § 67
 § 68